
	[bookmark: nev]SZŐKE FANNI
fanni.szoke1@gmail.com
faipari mérnöki
BSc, 7. félév
Soproni Egyetem
Faipari Mérnöki és Kreatívipari Kar
	
[bookmark: _GoBack]






Témavezető:
	Dr. Kánnár Antal
egyetemi docens, SOE FMKK




A Kecske-hegyi kilátó szilárdsági vizsgálata

Dolgozatom témája "A Kecske-hegyi kilátó szilárdsági vizsgálata". A 15,1 méter magas, betonalapokon álló faszerkezetű építmény a Sopron környékén fekvő Szárhalmi-erdőben töltötte be a funkcióját. 1973-ban épült, 2018-ban viszont lezárták a tartószerkezeti elemek tönkremenetele végett, majd 2021-ben elbontották. A méréseim során ennek a fából készült szerkezetnek az elemeit vizsgáltam 45-48 évnyi működést követően, többek között elektronmikroszkópos megfigyelést, dinamikus rugalmassági modulusz mérést, nyomószilárdsági, hajlítószilárdsági vizsgálatokat hajtottam végre a mintatesteken. Szakirodalmi kutatást végeztem a kilátók szerkezeti megoldásairól, a felhasznált anyagok tulajdonságairól és lehetőségeiről, a rétegelt-ragasztott faanyagok jellemzőiről, előállításának technológiájáról, valamint a vizsgált faanyagokról, a lucfenyőről és kocsánytalan tölgyről. A fafajoknak meghatároztam a szakirodalmi nyomó-, és hajlítószilárdsági értékeit, a saját mérések eredményeinek összehasonlításához. A dolgozatba belefűztem a 2022-ben elkészült új kilátó szerkezeti megoldásainak bemutatását is a problémák feltárását követően, mint a lábazati és a lépcsőzet kialakítását, amelyek a fő tönkremeneteli pontot jelentették a régi kilátónál. Az eredmények alapján elmondható, hogy a régi szerkezet ép részeiből kivágott minták magas szilárdsággal rendelkeztek 45 évnyi működés után is, egyes tartóelemeinek tönkremenetele ugyanakkor az egész szerkezet biztonságos működését már nem tették lehetővé.



